open-index/open-wikipedia-markdown huggingface dataset:
Martin Truex jr.

**Martin Lee Truex jr.** (født 1980) er en fører i NASCARs Nextel Cup. Han kjører i dag bil #1, Bass Pro Shops Chevrolet Monte Carlo SS, for Dale Earnhardt, Inc.. Truex vant Busch Series-mesterskapet i 2004 og 2005.

Truex' far, Martin sr., var tidligere mester i Busch North Series. Truex jr. begynte som fører i Busch North Series i 2000, og vant tre løp på tre år i en familieeid bil.

Truex debuterte i Busch Series i 2001 på Dover International Speedway, bak rattet i farens bil #56, XST Paintable Silicon Chevy. Han startet som nummer 19, men kom i mål som nummer 38 etter en kollisjon tidlig i løpet. I 2002 kjørte Truex et løp for Phoenix Racing på New Hampshire International Speedway, hvor han startet som nummer 13 og gikk i mål som nummer 29. Han kjørte ytterligere tre løp den sesongen for faren, og hans beste løp var på Dover, som nummer 7.

I 2003 begynte han sesongen for farens team, før han ble ansatt av Dale Earnhardt jr. som fører i hans bil #81, Chance 2 Motorsports Chevy. Han fikk sin debut i bilen på Richmond International Raceway, hvor han kvalifiserte seg til startnummer seks og lå elleve runder i ledelse før trøbbel med girkassen sørget for at han gikk i mål som nummer 31. Resten av sesongen kjørte han både for Chance 2 og farens team, bortsett fra på Dover hvor han kjørte for Stanton Barrett.

Truex kjørte full tid for Earnhardt i 2004. På Bristol Motor Speedway tok han karrierens første seier, og i løpet av de neste syv løpene tok han ytterligere tre førsteplasser, inkludert seire på Talladega Superspeedway og Nazareth Speedway. Etter seieren på Nazareth lå han på førsteplass sammenlagt, men tapte førsteplassen til Kyle Busch noen løp senere. Utover i sesongen kjørte han en rekke gode løp, og tok sammenlagt-seieren for sesongen. Denne sesongen kjørte han også ett løp i Nextel Cup, som reservefører for Dale Jr. som var skadet.

Truex ble i Busch Series sesongen 2005, og vant mesterskapet for andre år på rad.

Fra sesongen 2006 kjører Truex fulltid i Nextel Cup, i bil #1, Bass Pro Shops Chevrolet, for Dale Earnhardt Inc. Han har vært blant topp ti fire ganger, og ligger nå på 19.-plass sammenlagt.

## Eksterne lenker
* 
* 
* NASCAR.com
* Dale Earnhardt, Inc.
Synkverving

**Synkverving**, på norrønt *Sjónhverfing*, er et gammelt folkloristisk begrep, knyttet til haugfolket eller de underjordiske. Det dreier seg om et påført synsbedrag.

Ordet beskriver en prosess der synet blir "vrengt", slik at den som ser ikke lenger skjelner mellom rett og galt, mellom stygt og vakkert. Når huldra viser seg som vakker, men senere blir avslørt som stygg, har hun "synkvervet" gutten hun ville lokke til seg. Dette tilsvarer det engelske begrepet glamour. Botemidlet mot synkvervingen er oftest kristne regler, eller at presten kommer mellom.

Fenomenet skildres i flere eventyr, og det finnes også nevnt i litteraturen. Henrik Ibsen utnytter motivet i Sancthansnatten og i Peer Gynt, der Peer nesten blir utsatt for varig synsendring etter en planlagt operasjon Dovregubben gjør klar for ham.

Synkvervingen har åpenbart også en etisk side, ettersom offeret ikke lenger kan skjelne mellom rett og galt. Foruten de underjordiske blir fenomenet ofte tilskrevet djevelen. Ironisk nok, siden det var djevelen som ifølge Bibelen gjorde mennesket i stand til å skjelne mellom rett og galt til å begynne med.

## Se også
*Optisk illusjon
Michael Sweet

**Michael Harrison Sweet** (født 1963) er vokalist og gitarist i det kristne heavy metal-bandet Stryper. Da han var fem år begynte han sin musikalske karriere med å spille gitar, og da han ble tolv år begynte han å synge.

I januar 1992 forlot han Stryper for å starte sin egen solokarriere, men er tilbake som vokalist i Stryper.

## Diskografi
* Michael Sweet (1994)
* Real (1995)
* Truth Demo (1998)
* Unstryped (1999)
* O Holy Night (2000)
* Truth (2001)
* Miles Away / Strong (2003)
* Him (2006)

## Eksterne lenker
* 
* 
* 
*
Ottawa (andre betydninger)

**Ottawa** kan vise til:

*Ottawa – hovedstaden i Canada
*Ottawaelven
*Ottawaindianere
**Ottawa (språk) – språket deres

## Steder i USA
*Ottawa (Illinois)
*Ottawa (Kansas)
*Ottawa (Ohio)
*Ottawa (Pennsylvania)
*Ottawa (West Virginia)
*Ottawa (Wisconsin)
*Ottawa County (Kansas)
*Ottawa County (Michigan)
*Ottawa County (Ohio)
*Ottawa County (Oklahoma)
*Ottawa Hills (Ohio)
*Ottawa Lake (Michigan)
Predappio

**Predappio** er en italiensk kommune som ligger i provinsen Forlì-Cesena i regionen Emilia-Romagna. Kommunene ligger ved foten av Appenninene.

Kommunen er kjent som Benito Mussolinis fødested, han kom fra stedet *Dovio*.
## Referanser


## Eksterne lenker
*
Allendale (Michigan)

**Allendale** er et tettsted i Ottawa County i den amerikanske delstaten Michigan. Ved folketellingen i 2000 hadde stedet 11&nbsp;555 innbyggere. Stedet er oppkalt etter Hannibel Allen.

Allendale har et flateinnhold på 61,5&nbsp;km², hvorav 59,1&nbsp;km² er land og 2,3&nbsp;km² er vann. 93% av innbyggerne er hvite. Medianinntekten i Allendale er $39&nbsp;038 for menn og $25&nbsp;146 for kvinner.

Grand Valley State Universitys hovedcampus ligger i Allendale.

## Referanser


## Eksterne lenker
*
Rendalen kraftverk

**Rendalen kraftverk** er et vannkraftverk mellom Hornset og Hårset i  Rendalen kommune i Innlandet fylke.

Kraftverket ble satt i drift i 1971, og utnytter et fall på 210 meter mellom Høyeggdammen i Glomma og elven Rena. Vannet føres via Rendalsoverføringen, en 29&nbsp;km lang tunnel mellom de to dalførene.

I perioden 2009–2012 ble det bygget ny kraftstasjon i fjellet innenfor den eksisterende kraftstasjonen fra 1971. Rendalen 2 ble åpnet i juni 2013.
Veidekke hadde hovedentreprisen for den nye kraftstasjonen.

Det gamle aggregatet er oppgradert og står klart til bruk ved behov. Det kjøres bare ett aggregat av gangen, kontinuerlig drift tilsier at årsproduksjonen øker med 40 GWh.

Rendalen 1 har en francisturbin på 92 MW. Rendalen 2 har en francisturbin på 100 MW. 
Normal årsproduksjon er ca. 740 GWh.

Eier er E-CO Energi med 50%, Opplandskraft DA og Oppland Energi med 25 % hver.

## Referanser


## Kilder
* 
* NVE vannkraftdatabase
* Oppland Energi 
* Akershus Energi
* Hafslund E-CO
*  Ny kraftstasjon - Veidekke

## Se også
* Eidsiva: Utbygging av Rendalen kraftverk
Nes kraftverk

**Nes kraftverk** er et vannkraftverk ved Sjong 4&nbsp;km nord for Nesbyen i Nesbyen kommune i Buskerud fylke.  Kraftverket ble satt i drift i 1967, og utnytter et fall på 285 meter fra Strandefjorden. Kraftverket er det største og nederste i Hallingdalutbyggingen.

Det er installert fire francisturbiner hver på 62,5 MW. Normal årsproduksjon er på ca. 1483 GWh.

Tilsiget er på 2188 millioner m³ og nedslagsfeltet er på 2420 km². Magasinkapasiteten er på 1347 millioner m³, men da inkluderes magasiner høyere oppe i vassdraget som også benyttes av andre kraftverk.

Kraftverket forsynes gjennom en driftstunnel på 30&nbsp;km. Tunnelen har et tverrsnitt på 8x8 meter og er en av verdens største kraftverkstunneler. Ved siden av inntaket i Strandefjorden hentes det inn vann fra bekkeinntak i elvene Ridøla, Lya og Votna

Det overføres også vann fra elven Rukkedøla i en egen tunnel.

Kraftverket eies og driftes av E-Co Energi.

## Referanser


## Kilder
* 
* NVE vannkraftdatabase
* Hafslund E-CO
* Akershus Energi
Grand River

**Grand River** kan vise til flere elver i Nord-Amerika:

*Grand River (Ontario)
*Grand River (Michigan)
*Grand River (Ohio)
*Grand River (Wisconsin)
*Grand River (Sør-Dakota)

Deler av Coloradoelven ble tidligere kalt Grand River. Ottawaelven ble også tidligere kalt Grand River.
Grand River (Michigan)

**Grand River** er en elv i den amerikanske delstaten Michigan. Den er delstatens lengste elv, og er 418 kilometer lang. Elvens utløp er i Michigansjøen. Store byer langs elven er Jackson, Lansing, Grand Rapids og Grand Haven.

Avrenningsområdet til Grand River er på 14&nbsp;431&nbsp;km², og vannføringen er på 108&nbsp;m³/s.

Det drives sportsfiske etter laks og ørret i Grand River.

## Referanser


## Eksterne lenker
*
Hemsil II kraftverk

**Hemsil II kraftverk** er et vannkraftverk i Gol sentrum i Gol kommune i Buskerud fylke.

Kraftverket utnytter et fall på 370 meter fra Eikrebekkdammen i elven Hemsil. Kraftverket er det største og nederste i Hemsilutbyggingen.

Det er installert to francisturbiner hver på 50 MW. Normal årsproduksjon er på ca. 552 GWh.

Tilsiget er på 707 millioner m³ og nedslagsfeltet er på 896 km². Magasinkapasiteten er på 239 millioner m³.

Kraftverket forsynes gjennom en driftstunnel på 15&nbsp;km.

Det ble satt i drift i 1960, og oppgradert 2005 og 2006.

Det planlegges en utvidelse med et tredje aggregat (Hemsil 3) på 83 MW. Første søknad var i 2013, men trukket i 2017. I 2022 ble søknaden gjenopptatt. Det vil være økonomisk gunstig at nytt aggragat er på plass før Hemsil II stenges for neste rehabilitering.

Kraftverket eies og driftes av E-Co Energi.

## Referanser


## Kilder
* 
* NVE vannkraftdatabase
* Hafslund E-CO

## Se også
Hemsil I Kraftverk, Gjuva kraftverk og Brekkefoss kraftverk.
Ælfgar av Mercia

**Ælfgar av Mercia** (født ca. 1002, død 1059 eller 1062) var sønn av Leofric, jarl av Mercia, kanskje med hans velkjente hustru Godgifu (Godiva), skjønt mer sannsynlig fra et tidligere ekteskap. Ælfgar etterfulgte sin fars jarldømme da denne døde i 1057. Ælfgar var en slektning av den legendariske opprøreren Hereward the Wake.

## Fordeler
Ælfgar oppnådde fordeler da Godwin, jarl av Wessex, og sønnene hans ble sendt i eksil av kong Edvard Bekjenneren i 1051. Ælfgar kunne overta jarldømmet East Anglia som tidligere ble holdt av Harald Godwinson, nest eldste sønn av Godwin. Det påfølgende året kom derimot kongen Godwin til en forsoning slik at Harald fikk tilbake sitt jarldømme og øvrige privilegier – men ikke for lenge. 

Påsken 1053 dør Godwin og som eldste gjenlevende sønn ved at eldstebroren Svein Godwinson dør i Tyrkia på pilegrimsferd overtar Harald farens jarldømme Wessex. Ælfgar kan igjen overta jarldømmet East Anglia.

## Krig og allianse
Ælfgar synes å ha lært fra Godwin-familiens politiske taktikk med å sette militært press på kong Edvard. Mens Ælfgar var i eksil i Irland i 1055 samlet han en flåte på 18 skip, dro til Wales hvor han inngikk en militær allianse med kong Gruffydd ap Llywelyn, konge av Gwynedd og senere av det meste av Wales. Den samlede hæren gikk mot kong Edvard og rundt 3 km fra Hereford kom de i et slag med jarl Ralph av Hereford, kongens nevø den 24. oktober 1055. Jarlen var den første som flyktet. Gruffydd ap Llywelyn og Ælfgar forfulgte de flyktende, drepte og skadet så mange de klarte, og gjorde brutale herjinger på Hereford. De ødela og brente byen, og drepte mange av borgerne. 

Kong Edvard beordret å samle en hær og gjorde jarl Harald Godwinson som hærfører. Det var en mer formidabel motstander enn jarl Ralph. Ælfgar og hans walisiske allierte flyktet til sydlige Wales. Senere ble motsetningene løst med diplomati og jarl Ælfgar ble reinstallert i sitt jarldømme, i henhold til John av Worcester.

## Familie
Ælfgar var gift med Ælfleda, datter av Ældred (Ealdred), jarl av Northumberland (Northumbria), ca. 1025.

Ælfgar ble etterfulgt som jarl av Mercia av hans eldste sønn Edwin. Hans andre sønn Morcar ble valgt til jarl av Northumbria da Haralds bror Toste Godwinson ble jagd ut av nordlige England av northumbrianerne selv.

Hans datter Edith (eller Aldgyth) ble gift først med den walisiske prinsen Gruffyd (død 1063) og deretter med Harald Godwinson (død 1066 i Hastings). Hun hadde barn med begge sine ektemenn.

En annen datter var Lucia av Mercia, født ca. 1040, og gift med to Ives (Ivo) Taillebois, jarl av Anjou. De fikk følgende barn: Aelftred de Tailbois og Lucia (Lucy) Taillebois.

## Referanser
«Ulysses»

** «Ulysses» ** var Tordenskjolds prise fra slaget i Dynekilen som den andre av de to store galeier med 36 årer og en besetning på 140 mann, men svakere bestykket.

## Galeien
Som med «Hvide Ørn» tatt av Wessel etter slaget ved Femern i 1715 var en tegning lagt av de danske skipskonstruktører som overfører erobrede og fremmede skip i deres nærmere påsyn på oppmålingstegning som britene skulle ta etter hundre år senere. Dermed var utseendet på «Ulysses» kjent i ettertiden.

Galeien var bygget og sjøsatt i Göteborg, i 1715 av byggmesteren Frans Walters som en trolig mindre versjon av «Wreden» med bare et par færre årer og mindre bestykning. Men til tross for klager av viseadmiral Lewenhaupt om at galeiene bygget i årene 1714 til 1716 var lite egnet, skal galeien ha en lang tjenestetid i den dansk-norske orlogsflåten fram til 1763 og var ombygget i 1749. Dette vist at Walters hadde bygget en galei som mer erfarne brukere av denne skipstypen settet stor pris på.

Under slaget i Dynekilen kunne ikke «Ulysses» slåss i det trange farvannet på bunnen av Dynekilen klemt mellom klipper og stykkprammen «Stenbocken» og blir fanget under dobbelt angrep fra landsatte styrker og fra skyttskipet «Hjelperen». Galeien overgir seg øyeblikkelig mens mesteparten av mannskapet kom under norsk fangenskap. De svenske roere uten så mye som en protest hjalp til og klart å trekke «Stenbocken» fri og ut av Dynekilen. I mellomtiden benyttet mange deres mulighet til å stikke av så bare 21 var ført vekk som fanger etter slagets slutt.

I dansk-norsk tjeneste ytret galeien «Ulysses» verdifulle tjeneste under slaget om Marstrand og angrepet på Nya Varvet der Tordenskjold vant sine siste seire under den store nordiske krig. Tegningene som er frigitt på Internett i https://web.archive.org/web/20130109040605/http://www.orlogsbasen.dk/ vist et slankt fartøy med to master, en hytte akterover og en åpen baug med et takdekke over plassen hvor stevnskytset lå.

## «Ulysses»
* Deplasement: 87 tonn
* Lengde: 27,5 meter
* Bredde: 5,7 meter
* Dybde:
* Årer: 36 i svensk tjeneste, 30 i dansk-norsk tjeneste
* Bestykning: 1 18-punds kanon på baugen og 4 3-punds svingbass i Dynekilen. 7 18-punds kanoner etter 1749.

## Eksterne lenker
* «Ulysses» (1715)
Robert Sweet

**Robert Sweet** (født **Robert Lee Sweet** 21. mars 1960 i Lynwood, California) er en amerikansk musiker. Han er best kjent som trommeslageren i det kristne heavy metal-bandet Stryper. Robert er storebroren til Michael Sweet, vokalisten i Stryper.

Robert er kjent som «Visual Time Keeper», for hans ville tromming og iøynefallende trommesett. Robert har trommesettet sitt vendt mot venstre istedenfor rett frem, slik at alle kan se han og få et bedre visuelt inntrykk av hans spilling.

## Diskografi (utenom [[Stryper]])
* King James (1994)
* Love Trash (1998)
* Blissed, Walking Up The Dead (2002)

## Eksterne lenker
* 
* 
*
Muskegon

**Muskegon** er en by i den amerikanske delstaten Michigan. Den har 40&nbsp;105 innbyggere (2000), og ligger i fylket Muskegon County.

Byens areal er på 46,7&nbsp;km². Muskegon ligger ved Michigansjøens bredder. Elven Muskegon River løper ut i Michigansjøen her.

Den kjente musikeren Iggy Pop ble født i Muskegon.

Det er en daglig fergeforbindelse fra Muskegon til Milwaukee på den andre siden av Michigansjøen. Byens lokale flyplass er Muskegon County Airport.

## Referanser


## Eksterne lenker
*
Barbroteateret

**Barbroteateret** i Vikna ble stiftet i 1990. Teatergruppa er bygget rundt friluftsspelet *Barbro – vegen mot bålet*, som hadde urpremiere på Vågsengtunet 3. juli 1988.

Arbeidet med spelet startet i 1984, og bygger på sagn og historisk materiale fra kommunen, om Barbro Hasfjord som ble brent som heks i 1647/1648, etter å ha blitt beskyldt for å forvolde all ulykke som skjer menneskene rundt henne. Spelet samler mange frivillige aktører. Rollen som Barbro var delt mellom fem skuespillere, som spilte henne i fem *bilder* eller livsfaser.

Barbroteateret fikk Nord-Trøndelag fylkes kulturpris i 1991. Spelet var eneste norske representant på en internasjonal amatørteaterfestival i Halden 1991. Spelet ble også vist på Nordisk råds kvinnekonferanse i Oslo 1988 og på Sverresborg folkemuseum i Trondheim 1990.

Barbroteatret skal i 2020 sette opp en ny forestilling basert på den samme historien om Barbro Hasfjord; denne gangen i en konsertversjon med sang, dans og musikk. Kjellrunn Åsgard står for manus i begge versjonene.

## Referanser

## Eksterne lenker
*
Brekkefoss kraftverk

**Brekkefoss kraftverk** er et vannkraftverk i Hemsedal kommune i Buskerud fylke.  Kraftverket ble satt i drift i 1957, og utnytter et fall på 38 meter i Brekkefossen i elven Grøndøla.

Kraftverket er ett av fire i Hemsilutbyggingen og ble opprinnelig bygget for å sikre energi til utbyggingen.

Kraftverket er et elvekraftverk uten  eget reguleringsmagasin.

Det er installert en francisturbin på 1,6 MW. Normal årsproduksjon er på ca. 9 GWh og regnes som et småkraftverk.

Nedslagsfeltet er på 218 km².

Kraftverket forsynes gjennom en tunnel på 500 meter.

Kraftverket eies og driftes av E-Co Energi

## Se også
Hemsil II kraftverk, Hemsil II kraftverk og Gjuva kraftverk.

## Referanser


## Kilder
* 
* NVE vannkraftdatabase
* Hafslund E-CO
Lørenskog stasjon

**Lørenskog stasjon** ligger på Robsrud i Lørenskog svært nær grensen mot Oslo og øverst i Groruddalen. Stasjonen ligger 14 km fra Oslo sentralstasjon og 159 meter over havet. 

Lørenskog åpnet i 1857 og betjenes for tiden av lokaltogene mellom Spikkestad og Lillestrøm. Stasjonen het opprinnelig *Robsrud stasjon*, oppkalt etter nærmeste gård, men skiftet navn i 1909 til Lørenskog.

Stasjonen har hatt vekslende status; 1857: stasjon med utveksling av togmeldinger, 1859: lasteplass med av- og pålessing av gods, 1891: stoppested uten sikkerhetsmessig funksjon, men med ekspedering av reisende og gods, 1898: fullverdig stasjon med utveksling av togmeldinger og ekspedering av passasjer og gods, 1972: fjernstyrt stasjon med kryssingsmuligheter og ekspedering av passasjerer og vognlaster. 1988: Vognlasttrafikken nedlagt og Lørenskog ble en ren passasjerstasjon med betjent billettsalg. Ca 2000 ble stasjonen avbemannet, og billetter må i dag kjøpes på automat eller av konduktør på toget.  

Stasjonsbygningen er tegnet av arkitekt Paul Armin Due, og ble oppført av Strømmen Trævarefabrik i 1901, men er mest kjent for sin rolle i NRKs barneprogram Sesam Stasjon på 1990-tallet. Stasjonen var da malt i fargesprakende mønster og skiltet *Sesam stasjon*.

## Lørenskog stasjon og «Sesam Stasjon»

Lørenskog stasjon fungerte som kulisse i alle uteopptak, mens interiørene var bygd opp i studio hos NRK på Marienlyst i Oslo.

Mens serien pågikk var det mulighet for barnehager å besøke Sesam Stasjon. De reiste med Sesam-toget fra Oslo sentralstasjon og ut til Lørenskog. Hvis de var heldige kunne av og til en skuespiller, Max Mekker eller stasjonsmester O. Tidemann være tilstede.

I 2003 ble det bestemt at Sesam Stasjon-tårnet og fargene skulle fjernes fra Lørenskog stasjon og at den skulle tilbakeføres til opprinnelig utseende. Tilbakestillingen  ble ikke påbegynt før våren 2006, og høsten samme år hadde stasjonen fått tilbake sitt opprinnelige utseende.

Stasjonen er tilbakeført med sine gulfargede vegger med brune lister og fremstår dermed i en stil som ligner andre stasjoner på Hovedbanen mellom Oslo og Eidsvoll.

## Galleri

Fil:lorenskogstasjon.jpg|Stasjonsskilt
Fil:Lørenskog stasjon.jpg|Om vinteren
Fil:NSB type 69 at Lørenskog stasjon.jpg|NSB type 69 på stasjonen


## Referanser
 

## Litteratur
* 
* 

## Eksterne lenker

* Stovnerporten – Sagaen om Stovner: Tur på Øvre Høybråten
Michigan State University

**Michigan State University** (**MSU**) er et offentlig universitet i byen East Lansing i den amerikanske delstaten Michigan. Det tilhører gruppen av offentlige, høykvalitets-universiteter med meget høy akademisk standard – den såkalte Public Ivy-gruppen.

## Historie
MSU oppsto som en landbrukshøyskole i 1855. Skolen ble snart et forbilde for lignende skoler over hele landet, spesielt etter Abraham Lincolns Morrill Act i 1862 hvor lærestedet ble land-grant-college.

Den første kvinnelige student ble tatt opp i 1870. Det var ikke før i 1899 at MSU fikk sin første afroamerikanske student.

I 1955 skiftet skolen navn fra *Michigan Agricultural College* til *Michigan State University of Agriculture and Applied Science*. Fra 1964 har universitetet hatt sitt nåværende navn.

## MSU i dag
I 2006 hadde MSU 45&nbsp;520 studenter, hvorav 9&nbsp;500 er på masternivå. 89% av studentene kom fra Michigan. Lokale studenter som er folkeregistrert i Michigan betalte US$ 8&nbsp;843 i skolepenger i 2006. Michigan State University hadde 2&nbsp;910 vitenskapelig ansatte, og 6000 teknisk- og administrativt ansatte samme år.

Det finnes 200 studieprogrammer på MSU. MSU er spesielt kjent for landbruksutdannelse, fysikk, pedagogikk og økonomi.

MSU har USAs største utenlandsprogram, med til enhver tid 2&nbsp;500 MSU-studenter som utvekslingsstudenter i over 60 land i hele verden.

Bibliotekene ved MSU er blant de største i USA, med samlet 4&nbsp;830&nbsp;861 titler i 2006.

## Idrett

MSUs idrettslag er Michigan State Spartans, som deltar i øverste nivå i National Collegiate Athletic Association. Maskoten til laget er en spartansk kriger kalt «Sparty». Spartans' erkerivaler er University of Michigan Wolverines.

Den mest populære idretten ved MSU er amerikansk fotball. Spartans har vunnet Rose Bowl tre ganger, i 1954, 1956 og 1988. Hjemmekampene spilles på Spartans Stadium, et stadion med en kapasitet på 75&nbsp;000.

Basketball er også en stor idrett ved MSU. Spartans har vunnet det nasjonale mesterskapet to ganger, først i 1979 med legenden Magic Johnson på laget, og senest i 2000.

## Referanser


## Eksterne lenker
* 
*
Penger er alt

***Penger er alt*** er en episode spilt inn i 1974 og sendt som den andre episoden i sesong 3 (1976) av den norske komiserien *[[Fleksnes]]*, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.

## Handling
Hjemmekosen til Marve forstyrres av at Modern tar med hjem en fetter fra Lyngdal. Han skal studere i Oslo og trenger et sted å bo. Tross alle sine gode egenskaper har Marve en dårlig side. Han liker ikke slektninger, særlig ikke dem som vil låne penger av ham. 

## Rollebesetning i denne episode
*Rolv Wesenlund (Marve)
*Aud Schønemann (modern)
*Sverre Anker Ousdal (Fettern fra Lyngdal)
*Per-Eirik Danielsen (lege)
*Hans Kjølaas (lege)
*Po Carlsson (livvakt)
*Roland Kjellberg (livvakt)

## Eksterne lenker
*
Gjuva kraftverk

**Gjuva kraftverk** er et vannkraftverk i Grøndalen i Hemsedal kommune i Buskerud fylke.

Kraftverket ble satt i drift i 1957, og utnytter et fall på 410 meter fra Vavatn i elven Gjuva. Kraftverket er sammen med Hemsil I kraftverk, Hemsil II kraftverk og Brekkefoss kraftverk resultatet av Hemsilutbyggingen.

Kraftverket bruker Vavatn som et senkningsmagasin uten demning.

Det er installert en peltonturbin på 10 MW. Normal årsproduksjon er på ca. 37 GWh.

Tilsiget er på 34 millioner m³ og nedslagsfeltet er på 40 km². Magasinkapasiteten er på 34 millioner m³.

Kraftverket forsynes gjennom en tunnel på 1,5&nbsp;km.

Kraftverket eies og driftes av E-Co Energi

## Referanser


## Kilder
* 
* NVE vannkraftdatabase
* Hafslund E-CO
Hol III kraftverk

**Hol III kraftverk** er et vannkraftverk ved Kleivi i Hol kommune i Buskerud fylke.

Kraftverket ble satt i drift i 1958, og utnytter et fall på 98 meter fra Holsfjorden. Kraftverket er det nederste av holskraftverkene og tar det meste av vannet vekk fra Hagafoss.

Det er installert to francisturbiner hver på 30 MW. Normal årsproduksjon er på ca. 261 GWh.

Tilsiget er på 986 millioner m³ og nedslagsfeltet er på 939&nbsp;km². Magasinkapasiteten er på 0,9 millioner m³. Kraftverket er et elvekraftverk.

Kraftverket forsynes gjennom en driftstunnel på 3,75&nbsp;km.

Kraftverket eies og driftes av E-Co Energi.

## Referanser


## Kilder
* 
* NVE vannkraftdatabase
* Hafslund E-CO

## Se også
Hol I kraftverk og Hol II kraftverk
Trafikk og panikk

***Trafikk og panikk*** er en klassisk episode fra 1974 av den norske komiserien *[[Fleksnes]]*, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.

## Handling
Fleksnes møter en annen bilist på en vei som er for smal til at de kan passere hverandre, og ingen av dem ønsker å vike for den andre.

## Rollebesetning i denne episode
* Rolv Wesenlund (Marve)
* Aud Schønemann (Magnhild, modern)
* Henki Kolstad (direktør Jens Hoff, en sta bilfører)
* Roy Bjørnstad (hr. Rakvåg, politimann på motorsykkel)
* Kjell Kjær (Gunvald, mann fra Viking)
* Svein Wickstrøm (mann fra Falken)
* Anne-Lise Tangstad (fru Hoff)

## Eksterne lenker
*
Vadim Sajutin

**Vadim Aleksandrovitsj Sajutin** (russisk: Вадим Александрович Саютин; født 31. desember 1970 i Alma-Ata i Kasakhstan i Sovjetunionen) er en kasakhstansk/russisk skøyteløper.

Vadim Sajutin hadde sin internasjonale debut i OL i 1992 i Albertville med 11.-plass på 5000 meter og 19.-plass på 10000 meter. Hans beste resultat er sølvmedaljen fra VM allround på Hamar i Norge i 1999. Han vant bronse i EM i Helsingfors i Finland 1998. Han vant også bronse på 10000 meter i VM på enkeltdistanser i Salt Lake City i USA. 

## Personlige rekorder

## Resultater

:*- = ikke deltatt*
:*NC# = ikke kvalifisert for siste distanse, fikk # plass sammenlagt etter tre distanser*
:*DNS2 = startet ikke på 2. distanse (5000 meter)*
:*DQ2 = diskvalifisert på 2. distanse (5000 meter)*

### Medaljeoversikt

## Referanser


## Eksterne lenker
* 
*  Vadim Sajutin på Jakub Majerski's Speedskating database (Adelskalender distanser og sammenlagt)
*  Profil som Vadim Sajutin og Vadim Sayutin på The-Sports.org (mesterskaps- og noen verdenscup-resultater)
* 
* 
* 
* Russlands skøyteforbunds hjemmeside
;Bilder
*  Bilder av Vadim Sajutin på SpeedSkatingPhotos.info/DesgPhoto.com
Radioten

***Radioten*** er en klassisk episode fra 1976 av den norske komiserien *[[Fleksnes]]*, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.

## Handling
Fleksnes er en ivrig radioamatør og har skaffet seg venner i hele verden. Han forstår muligheten å kunne utnytte eteren i menneskehetens tjeneste. Men hva gjør han når han peiler inn et menneske i nød på eteren?

## Trivia
Begrepet **LA8PV** er et amatørradiolisenskallesignal gjort kjent av Rolv Wesenlund i denne episoden. Kallesignalet var på den tiden ikke i bruk, og Post- og teletilsynet valgte derfor å reservere det, men ved en feil ble feil kallesignal holdt av og LA8PV ble tildelt til radioamatør Knut Kolstad fra Molde. Knut Kolstad byttet i 2008 kallesignal til LA2WRA, og LA8PV er nå ikke lenger i bruk.

## Rollebesetning i denne episode
*Rolv Wesenlund (Marve)
*Roy Bjørnstad (et bud)
*Torgils Moe (sint nabo)
*Randi Nordby (sint nabofrue)
*Bob Williams (radiostemme fra USA)

## Referanser




## Eksterne lenker
*
Harold Spencer Jones

**Harold Spencer Jones** (født 29. mars 1890 i London, død 3. november 1960 i London) var en britisk astronom, som hadde en stor del av sin karriere i Sør-Afrika. Etternavnet *(Spencer Jones)* er også blitt skrevet som **Spencer-Jones**.

## Liv og virke
Han var utdannet på «Latymer Upper School» i Hammersmith og senere på Jesus College ved  University of Cambridge.

Han startet sin karriere i 1913 som sjefassistent på Royal Greenwich Observatory i London. I 1922 utga han boken «General Astronomy», hvor han blant annet publiserte en formel for beregning av påskefullmånen som, i motsetning til metoden til Carl Friedrich Gauss, var uten unntak.

I 1923 flyttet han til Sør-Afrika og ble direktør for «The Royal Cape Observatory» i Cape Town, en stilling han hadde til 1933. Under tiden i Cape Town moderniserte han observatoriet og ansatte flere unge sørafrikanske astronomer. Han beregnet solens parallakse ut fra observasjoner av asteroiden 433 Eros i 1930 – 1931. Han startet også et prosjekt for å beregne stjernenes relative bevegelser.

Han returnerte til England i 1933, hvor han fikk tittelen Astronomer Royal *(den høyeste tittel for britiske astronomer)*, en tittel han hadde til han trakk seg tilbake med pensjon i 1955.

## Tillitsverv
* President i «British Astronomy Association» fra 1937&ndash;1939.
* President i «International Astronomical Union» fra 1945&ndash;1948.

## Utmerkelser
* «Royal Astronomical Societys gullmedalje» (1943)
* «Royal Medal» (1943)
* «Bruce-medaljen» (1949)

## Oppkalling
* «Spencer Jones-krateret» på Månen
* «Joneskrateret» på Mars.
* Asteroide 3282 Spencer Jones
## Se også
*Påskeformelen

## Referanser


## Eksterne lenker
* Spencer-Jones på «Astronomical society of South Africa»
* Spencer Jones fra Harvard University
Jack Berntsens kulturpris

**Jack Berntsens kulturpris** ble opprettet av Vågan kommune på Jack Berntsens 60-årsdag i 2000.

Grunnet dårlig helse hos Jack Berntsen, som var sentral i priskomiteen, ble prisen ikke delt ut i perioden 2007 til 2009, og det er uvisst hva som skjer med prisen etter hans død i 2010.

## Prismottakere
* 2002 &ndash; Lena Hanssen
* 2003 &ndash; Terje Brun
* 2004 &ndash; Johannes Winther Farstad
* 2005 &ndash; Arthur Arntzen
* 2006 &ndash; Linda Lillevik

## Referanser


## Eksterne lenker
* Vågan kommune
* Jack Berntsen
* Jack Berntsens Kulturpris
Ta plass! Lukk dørene!

**«Ta plass! Lukk dørene!»** er en episode fra 1976 av den norske komiserien *[[Fleksnes]]*, med Rolv Wesenlund i hovedrollen, som ble vist på norsk fjernsyn NRK fra 1972 til 2002.

## Handling
Marve Fleksnes, hvis yrketittel, etter eget utsagn, er vekselvis «lagerleder» eller «lageringeniør», er blitt sendt til en lagermesse («Lager 76») i Stockholm av sin arbeidsgiver. For første gang i sitt liv reiser han med nattog på første klasse. Han har visse forventninger om hva som kan hende på et tog som farer gjennom natten.

## Rollebesetning i denne episode
*Rolv Wesenlund (Marve)
*Svein Byhring (mann som stiger på toget)
*Gunnar Haugan (konduktøren)
*Christina Stenius (Eva, svensk forførerisk dame på toget)
*Tommy Johnson (svensk servitør på toget)

## Eksterne lenker
*
Hol I kraftverk

**Hol I kraftverk** er et vannkraftverk ved Hovet i Hol kommune i Buskerud. 

Det består av:
* Hol I (Votna) kraftverk 
* Hol I (Urunda) kraftverk
Richard Montgomery

**Richard  Montgomery** (1736–1775) var en irsk&ndash;amerikansk soldat som tjente som generalmajor i den kontinentale armé under den amerikanske uavhengighetskrigen.
## Liv og virke
Han var sønn til Thomas Montgomery, et parlamentsmedlem, og Mary Franklin Montgomery.
### Offiser for britisk side
Montgomery var en offiser i den britiske hær i sjuårskrigen, og han tjente både i Canada og Karibia. Han ble forfremmet til kaptein i mai 1762. Da freden ble inngått i 1763, reiste han med sitt regiment til New York. To år senere reiste regimentet tilbake til England. Montgomery identifiserte seg med whig-partiet i parlamentet som generelt sett tok kolonistenes side i deres krav om mer politisk frihet.

6. april 1772 solgte han sin hærkommisjon og bestemte seg for å flyttet tilbake til New York. Han kjøpte en gård på 270 mål ved Kings Bridge i det som nå er i The Bronx i New York City.

Montgomery giftet seg den 24. juli 1773 med Janet Livingston, søster til Robert Livingston som var en prominent newyorker som senere var i komitéen som laget utkastet til USAs uavhengighetserklæring. Han flyttet så til sin kones gård nær Rhinebeck som var hans hjem i de få gjenværende årene av hans liv. I 1775 ble han valgt til den provinsielle forsamlingen i New York, selv om han bare hadde bodd der i tre år.
### Offiser for uavhengighetssiden
Han ble andregrads brigadegeneral i uavhengighetskrigen og ledet en armé inn i Canada, under denne invasjonen hvor han erobret to fort og byen Montréal.

Han ble drept i forsøket på å ta byen Quebec under en kraftig snøstorm den 31. desember 1775. Britene gjenkjente liket av ham og gav ham en ærefull begravelse. I 1818 ble hans lik flyttet til New York City og lagt til hvile ved St. Paul's Chapel.

## Arv

Steder oppkalt etter Richard Montgomery inkluderer:
* Montgomery, Alabama
* Montgomery, Minnesota
* Montgomery County i Alabama
* Montgomery County i Illinois
* Montgomery County i Indiana
* Montgomery County i Maryland
* Montgomery County i Ohio
* Montgomery County i Pennsylvania
* Richard Montgomery High School

## Referanser


## Eksterne lenker
* 
* Portretter av ''Founders of America'' (inkludert ett av Montgomery)
* Graven til general Montgomery ved St Paul's Church
Gaelic Athletic Association

**Gaelic Athletic Association** (**GAA**, irsk **Cumann Lúthchleas Gael**) er en irsk organisasjon som fremmer gæliske idretter, spesielt hurling, camogie, gælisk fotball, gælisk håndball og rounders. GAA er også involvert i promotering av irsk musikk og dans, samt irsk språk. 

GAA er organisert etter Irlands tradisjonelle inndeling i grevskap og sogn, og er aktiv både i Irland og Nord-Irland. Den er øyas største organisasjon, med 800&nbsp;000 medlemmer blant øyas drøyt 5 millioner innbyggere. 
## Eksterne lenker
*
Visittkortet

**«Visittkortet»** er en episode fra 1976 av den norske komiserien *[[Fleksnes]]*, spilt av Rolv Wesenlund, som ble vist på NRK fra 1972 til 2002.

## Handling
Å levere fra seg sitt navn og sin adresse på et visittkort under en feriereise i Syden kan være risikabelt. Det oppdager Fleksnes en tidlig søndagsmorgen da en svensk familie ringer på døren.

## Rollebesetning i denne episode
*Rolv Wesenlund (Marve)
*Brasse Brännström (svensk familiefar)
*Gunilla Nyroos (svensk familiemor)
*Arne Thomas Olsen (sint mann i døra)

## Eksterne lenker
*
Usta kraftverk

**Usta kraftverk** er et vannkraftverk ved Kleivi i Ål kommune i Buskerud fylke.

Kraftstasjonen utnytter fallet i elva Usta på 540 meter fra Ustevatn og Rødungen. I tillegg brukes Finsevatnet, Nygårdsvatn og Ørteren som magasiner. 
Tilsiget er på 662 millioner m³ og nedslagsfeltet er på 539 km². Magasinkapasiteten er på 476 millioner m³.

Ørteren Kraftverk og Ustekveikja Kraftverk ligger også i det samme vassdraget, men disse kraftverkene har andre eiere.

"Med en midlere årsproduksjon på 780 GWh, senere oppjustert til ca 827 GWh, sto Usta kraftverk ferdig i 1965."

Kraftverket ble oppgradert 2019–2021. Turbiner og kuleventiler byttes, generatorer og kontrollanlegg oppgraderes. Investeringen er beregnet til 144 millioner kroner. Effekten skal økes til 208 MW, produksjonen øker med 30 GWh.

Det er installert to francisturbiner hver på 104 MW. Midlere årsproduksjonen er 920 GWh.

## Referanser


## Kilder
* 
* NVE vannkraftdatabase
* Akershus Energi
* Hafslund E-CO
* Energiteknikk: Ruster opp Usta
Rod Brind’Amour

**Rod Brind'Amour** (født 9. august 1970 i Ottawa) er en kanadisk ishockeyspiller. Han spilte for Carolina Hurricanes i NHL da han la opp i 2010.

Brind'Amour spilte collegehockey for Michigan State University, før han i 1988 ble hentet av St. Louis Blues. I 1991 gikk han til Philadelphia Flyers i en byttehandel. Brind'Amour spilte for Philadelphia Flyers frem til sesongen 1999-00, da han gikk til Carolina Hurricanes. Foran sesongen 2005-06 ble han utnevnt til kaptein på Carolina.

Hans første og eneste Stanley Cup-triumf kom med Carolina i 2006.

## Referanser


## Eksterne lenker
*
En ulykke hender så lett

***En ulykke hender så lett*** er en episode fra 1976 av den norske komiserien *[[Fleksnes]]*, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.

## Handling
En nordmann har kjørt på motorsykkel til Gøteborg hvor han får et brått møte med en svenske i bil på et gatehjørne. En norsk pasient på et svensk sykehus bruker som regel ikke å være noe problem, så lenge pasienten ikke heter Marve Fleksnes.

## Rollebesetning i denne episode
*Rolv Wesenlund (Marve)
*Per Lekang (en feminin arbeidsterapeut)
*Sten-Åke Cederhök (ambulansesjåfør/portør)
*Magnus Härenstam (lege)
*Elsemarie Brandt (sykesøster)
*Folke Hjort (pasient)
*Beatrice Järås (sykesøster)

## Eksterne lenker
*
Sam Maguire

**Samuel «Sam» Maguire** (født 1879, død 6. februar 1927) var en irsk republikaner og gælisk fotballspiller. Siden 1928 har prisen i All-Ireland Senior Championships i gælisk fotball hett Sam Maguire Cup. 

Maguire ble født i Mallabraca i nærheten av Dunmanway i Cork, og en respektert protestantisk familie. Han hadde to brødre og to søstre, og vokste opp på familiens gård. Etter grunnskole i Dunmanway gikk han videre på den nasjonale skolen i Ardfield. Deretter fikk han en jobb i offentlig tjeneste i London, hvor han begynte å spille gælisk fotball for London Hibernians. Han var kaptein for laget i flere finaler mellom 1900 og 1904. 

I 1907 ble han formann for Gaelic Athletic Associations Londonlag, og han var delegat til GAAs årlige kongress i flere år. 

Politisk var han tilknyttet den hemmelige organisasjonen Irish Republican Brotherhood (IRB). I 1909 rekrutterte han Michael Collins til IRB, noe som senere skulle få store konsekvenser. Maguire jobbet for IRB i London til 1921. Da vendte han tilbake til Irland, og begynte i offentlig tjeneste der. Hans politiske standpunkt kom på tvers av sjefenes, og han ble sparket etter kort tid. 

Maguire døde av tuberkulose den 6. februar 1927. Han ble gravlagt på St. Marys kirkegård i Dunmanway. 15. september 2002 ble det reist en statue av ham på torget i byen.
Alexander Breidvik

**Alexander Breidvik** (født 17. mars 1986) er en norsk fotballspiller som kom til Sogndal Fotball i 2002. Han spilte tidligere på Askvoll/Holmedal, og vokste opp i Askvoll. 

Breidvik var med på det norske TV-programmet *[[Proffdrømmen]]* på TV3 i 2002, som han vant sammen med Per Ciljan Skjelbred (RBK). Gevinsten var et treningsopphold hos Liverpool. Han spilte 25 kamper for Sogndal mellom 2003 og 2006, hvorav tre i eliteserien.  

## Karriere som spiller
'''Oppdatert: 8. august 2008.

## Referanser


## Eksterne lenker
*
Ørteren kraftverk

**Ørteren Kraftverk** er et vannkraftverk ved Haugastøl i Hol kommune i Buskerud.

Kraftverket utnytter fallet på 158 meter mellom Ørteren og Sløtfjorden. Orteren reguleres mellom 1&nbsp;147 og 1&nbsp;134 moh.

Det er installert en francisturbin på 12 MW. Kraftverket kjøres normalt bare i vinterhalvåret.

Tilsiget er på 61,5 millioner m³ og magasinkapasiteten er på 72,4 millioner m³.

Eier er Hol kommune gjennom Ørteren Kraftverk Hol KF.

Anlegget startet produksjonen i 1966. Midlere årsproduksjon er 32 GWh og maksimal effekt er på 10 MW.

Demningen og inntaket er bygget og blir drevet av Oslo Energi.

Vannforbruk ved maksimal drift er 2,7 m³/kWh

## Referanser


## Kilder
* 
* NVE vannkraftdatabase
Tyri

**Tyri** er furuved som er gjennomtrukket av harpiks. Det er kjerneveden som omdannes til tyri. Når treet dør og ytterveden råtner konsentrerer harpiksstoffene seg i kjernen og kan danne tyri. Dette er den vanlige formen for tyri som blir brukt som råstoff til tjæreproduksjon. Gamle furustubber blir da samlet og brent i ei tjæremile. Det dannes også tyri når ei furu blir såret. Kvaen er treets forsvarssystem. Treet øker kvaeproduksjonen ved såret og skiller ut store mengder kvae for å hindre at sopp og insekter gir infeksjon. Veden i og rundt såret blir dermed mettet av kvae og omdannet til tyri. Det er det samme som skjer når furua får tyritopp (ramtopp, brannaks). Det er to typer rustsopper, *Endocronartium pini* og *Cronartium falccidum*, som forårsaker tyritopp. Tyritopp blir til av at det er blitt et sår i furua. Soppene Endocronartium pini og Cronartium falccidum kommer med vinden til såret på treet og begynner å vokse. Soppen vokser seg oppover og rundt stammen på treet og gjør at furua dør i toppen, og deretter utvikler tyri i den døde delen. Det er ikke alltid at det blir tyri i et tre.

Tyrien brenner meget godt med en rolig mørk flamme. Den er ettertraktet peis- og bålved og lett å få fyr på selv når det regner. Ulempen med tyrived er at den soter mye. Tidligere ble tyri brukt til fakler, og treski ble ofte impregnert ved røyking over tyriflammer.

## Se også
* Malmfuru
* Kjerneved
* Feitved
Liste over NASCAR-førere

## [[NEXTEL Cup Series (NASCAR)|Nextel Cup]]-førere
### Heltidsførere

*Chuck Bown

## [[Busch Series (NASCAR)|Busch Series]]-førere

## [[Craftsman Truck Series (NASCAR)|Craftsman Truck Series]]-førere

## Frilansførere

## Førere med ukjent status
*Larry Foyt
*Tina Gordon
*Mike Harmon
*Ryan McGlynn
*Robert Pressley
*Shawna Robinson
*Gus Wasson

## Semi-pensjonerte førere
*Rich Bickle
*Bill Elliott 
*Butch Miller
*Ricky Rudd
*Joe Ruttman
*Jimmy Spencer 
*Brad Teague

## Førere som i dag kjører i andre serier

## Pensjonerte førere

## Avdøde førere

## Gateførere
*Brandon Ash
*Tony Ave
*Austin Cameron
*Chris Cook
*Ron Fellows
*Adrian Fernandez
*Jorge Goeters
*Klaus Graf
*Tom Hubert
*Jim Inglebright
*P.J. Jones
*Michel Jourdain Jr.
*Anthony Lazzaro
*Johnny Miller
*Scott Pruett- Kjørte fulltid i Cupen i 2000-sesongen.
*Jose Luis Ramirez
*Mara Reyes
*Boris Said
*Brian Simo
*Joe Varde

### Tidligere gateførere
*Elliott Forbes-Robinson
*Butch Gilliland
*Dorsey Schroeder

## Utviste førere
*Kevin Grubb
*Shane Hmiel (Den første føreren som ble utvist fra NASCAR på livstid)
*Brian Rose

## Tidligere førere som nå kommenterer løp
* Wally Dallenbach Jr.
* Hank Parker Jr.
* Benny Parsons
* Phil Parsons
* Dorsey Schroeder
* Rusty Wallace
* Darrell Waltrip

## Se også
* NASCAR
* Liste over NASCAR-team
* Liste over NASCAR-baner
New Hampshire International Speedway

**New Hampshire International Speedway** er en bilbane som har vært arena for NASCAR-løp siden 1990-tallet.

Banen ble åpnet i juni 1990 etter ni måneders bygging, og er den største sportsarenaen i regionen. NASCAR hadde sin debut på banen i juli 1990, med et løp i Busch Series, vunnet av Tommy Ellis. De tre påfølgende årene ble det arrangert noen få løp i Busch Series på banen. Disse løpene var vellykkede, og dermed ble banen arena for NASCARs øverste divisjon, Nextel Cup, i 1993.
Nedre Vinstra kraftverk

**Nedre Vinstra kraftverk** er et vannkraftverk ved Vinstra i Nord-Fron kommune i Innlandet fylke.

Kraftverket ble satt i drift i 1953, modifisert  og utvidet i 1989 Det utnytter fallet på 448 meter mellom Olstappen og Vinstra.

Olstappen har en reguleringshøyde mellom 668 og 655 moh. Det er to tunneler på 23&nbsp;km fra Olstappen til fordelingskammer.

Kraftverket ble prosjektert under krigen. Vinstra Kraftselskap ble dannet i 1946, konsesjon for utbygging ble gitt i 1946. Anleggsarbeidet ble satt i gang i 1947, og første byggetrinn var ferdig i 1953. Det var da det første kraftverket i verden med så stor fallhøyde på francisturbin. Anlegget var fullført da det fjerde aggregatet ble satt i drift i 1958.

I 1989 var kraftstasjonen utvidet og aggregat 5 satt i drift. Det ble boret en ny tilløpstunnel for å øke vannføringen.

Det er installert fire francisturbiner på 50 MW og en på 100 MW. Normal årsproduksjon er på ca. 1,2 TWh.

Kraftverket eies av Vinstra kraftselskap der E-co energi eier 67%.

## Referanser


## Kilder
* 
* NVE vannkraftdatabase
* ECO energi

## Eksterne lenker
* NVE Utvalgte kulturminner
* Eidsiva: om ras i tilløpstunnel i 2015 
* Gudbrandsdal Energi: Må stanse Nedre Vinstra i 3 måneder 
* NVE 1991: Opprusting og utvidelse. Erfaringer fra gjennomførte prosjekter, nr 15 . Nedre Vinstra kraftverk
Hall of Fame Racing

**Hall of Fame Racing** er et racingteam som konkurrerer i NASCAR-serien Nextel Cup. Teamet begynte å konkurrere i sesongen 2006, og er et samarbeid mellom de to tidligere Dallas Cowboys-stjernene Roger Staubach og Troy Aikman.

Teamet er basert i Dallas, Texas, og har kun én bil, #96 sponset av Texas Instruments. Teamsjef for bilen er Philippe Lopez, mens førere er Terry Labonte og Tony Raines.
Bloody Sunday (1920)

**Bloody Sunday** er en vanlig betegnelse på voldshandlingene i Dublin den 21. november 1920, under den irske uavhengighetskrig. Mer enn tretti mennesker ble drept i løpet av dagen, mange av dem tilfeldige sivile. 

På morgenen ble 14 britiske agenter og informanter drept av IRA. På ettermiddagen ble dette hevnet av Royal Irish Constabulary  ved å åpne ild mot tilskuerne under en gælisk fotball-kamp på Croke Park; tolv sivile ble drept og to politimenn ble etterpå skutt av IRA-medlemmer. Sent på kvelden var det skuddvekslinger flere steder i byen uten ytterligere dødsfall, men tre irske fanger i Dublin Castle ble drept av fangevokterne. Offisielt ble de drept under fluktforsøk, men omstendighetene var slik at dette virker som en lite sannsynlig forklaring.

## Eksterne lenker
*
Seier’n er vår (Fleksnes)

***Seier'n er vår*** er en episode fra 1976 av den norske komiserien *[[Fleksnes]]*, spilt av Rolv Wesenlund i hovedrollen, som ble vist på norsk fjernsyn NRK fra 1972 til 2002.

## Handling
Ingen kan stoppe Fleksnes fra å få oppleve et av livets høydepunkter: VM på skøyter i Göteborg. Turen går med tog sammen med noen kompiser og der blir de sittende sammen med tre herrer som har helt andre interesser enn skøyter.

## Rollebesetning i denne episode
*Rolv Wesenlund (Marve)
*Erik Øksnes (reisekompis på toget)
*Jorunn Kjellsby (gravid kone)
*Ola B. Johannessen (kulturinteressert herre på tog)
*Arne Thomas Olsen (kulturinteressert herre på tog)
*Stein Rosenlund (taus kulturinteressert herre på tog)
*Lena Brogren (sykepleier)
*Olof Huddén (spisevogn servitør)
*Gunnar Haugan (togkonduktør
*Haakon Svensson (mann i billettkø)
*Gerd Wiik (hysterisk dame i billettkø)

## Eksterne lenker
*
Liste over NASCAR-team

Dette er en **liste over NASCAR-team**, en liste over alle team som konkurrerer i en av NASCARs tre øverste divisjoner (Nextel Cup, Busch Series og Craftsman Truck Series). Heltidsteam er team som forsøker å kvalifisere seg for alle løp i sin divisjon (med svært få unntak, slik som de som står over grunnet tekniske problemer eller dødsfall). Deltidsteam er team som er aktive, men som ikke deltar i kvalifiseringen i alle løp.

## Nextel Cup
### Dagens heltidsteam i NASCAR [[NEXTEL Cup Series (NASCAR)|Nextel Cup Series]]

### Dagens deltidsteam i NASCARs [[NEXTEL Cup Series (NASCAR)|Nextel Cup]]

### Team i Nextel Cup med ukjent status
*Conely Racing
*Hover Motorsports
*Raabe Racing Enterprises
*Sacks Motorsports
*Zero Four Motorsports

## Busch Series
### Dagens heltidsteam i NASCARs [[Busch Series (NASCAR)|Busch Series]]

### Dagens deltidsteam i NASCARs [[Busch Series (NASCAR)|Busch Series]]

### Busch Series team med ukjent status
*Curry Racing
*GIC-Mixon Motorsports
*NEMCO Motorsports
*ORTEC Racing
*Red Cactus Racing

## [[Craftsman Truck Series (NASCAR)|Craftsman Truck Series]]
### Dagens heltidsteam i NASCARs [[Craftsman Truck Series (NASCAR)|Craftsman Truck Series]]

### Dagens deltidsteam i NASCARs [[Craftsman Truck Series (NASCAR)|Craftsman Truck Series]]

### Craftsman Truck Series team med ukjent status
*Curry Racing
*K Automotive Racing
*Ken Schrader Racing
*Mighty Motorsports
*MRD Motorsports

## Se også
* NASCAR
* Nextel Cup Series
* Busch Series
* Craftsman Truck Series
* Liste over NASCAR-baner
Twelve Apostles

**Twelve Apostles**, også kjent som **Inner Circle** eller **The Squad**, var en kontraetterretnignsenhet i IRA, grunnlagt av Michael Collins under den irske uavhengighetskrig. Deres oppgave var å hindre britisk etterretning i å utføre sitt arbeid, noe som for det meste ble utført gjennom mord på britiske agenter og informanter. 

Et av hovedmålene var Cairo Gang, en gruppe britiske etterretningsoffiserer som for det meste hadde blitt rekruttert fra Kairo og Midtøsten. Gruppen ble hentet inn i 1920 av Henry Hughes Wilson, med det å eliminere Collins som sin hovedoppgave. Siden 1919 hadde det vært en dusør for Collins, død eller levende, på 10&nbsp;000 pund, hvilket var en enorm sum, men ingen hadde lykkes i å ramme ham. Wilson gav dem blankofullmakt til å myrde medlemmer av Sinn Féin, selv om de ikke var involvert i væpnet kamp. Dette var ment å skulle tvinge frem lederne av IRA. 

Man har aldri formelt identifisert medlemmene av Twelve Apostles. Blant de man mener var medlemmer er:
* Frank Thornton
* Liam Tobin
* Joe Leonard
* Jim Slattery
* Bill Stapleton
* Pat McCrae
* Sean Doyle
* Gearoid O'Sullivan
* Charlie Dalton
* Paddy Daly
* Ben Barrett
* Mick O'Reilly
* Vincent Byrne
* Sean Healy
* Francis Healy
* James Conroy
* Mick McDonnell
* Tom Keogh
* Tom Cullen

Seán Lemass og Stephen Behan er også nevnt som mulige medlemmer på noe svakere grunnlag enn de andre i listen. Joe Dolan identifiserte seg selv som medlem i 1950-årene, uten at han hadde figurert på tidligere lister; det er derfor noe usikkert om dette stemmer. Det finnes ikke dokumentasjon på at noen av disse virkelig tilhørte gruppen. 

Den mest kjente operasjonen som ble utført av gruppen skjedde på morgenen 21. november 1920, kjent som Bloody Sunday. Fjorten britiske etterretningsagenter og informanter ble skutt på forskjellige steder i Dublin. Som hevn for dette skjøt Black and Tans mot publikum på en gælisk fotball-kamp på Croke Park; tolv sivile ble drept og 68 såret.